蔣祖曼被求婚身水身汗
藝人蔣祖曼與黃智賢(Ben)於無綫新劇《逆天奇案2》有場浪漫船上求婚戲,雖然氣氛看似浪漫,但拍攝過程相當辛苦,蔣祖曼透露:「當日天氣係超級無敵熱,雖然我着到唔係好厚,但我真係好大汗,拍到身水身汗,反而阿Ben好犀利,仲要着西裝三件套,但佢真係完全冇汗出!」講到與Ben再續前緣,她直言雙方已有默契:「今輯重點喺感情上,所以會同阿Ben多啲親密戲,佢不嬲都照顧拍檔,戲內戲外都會幫你諗埋,所以同佢拍嘢係好開心同放心。」另外,劇中打戲連場的Ben在社交網上載健身相,半裸晒爆肌身材,勁吸逾5千讚好,圈中好友楊茜堯、袁偉豪等也留言大讚。